Arutleme, kuidas klassika mõjutab kaasaegset kultuuri, kuidas kirjandus on meie kultuuri ja identiteedi osa. Tõstatame küsimuse, millist rolli omab kirjandus meie tänapäeva ühiskonnas, millised on tänapäeval kirjanduse võimalused, millised probleemid vajavad lahendamist ning milliste tagajärgedega tuleb meil tulevikus tegeleda.
#000002
Eesti kirjanduse pidunädala konverents „Kirjanduslikud maastikud“
#000011
Konverentsi eesmärk on väärtustada eesti kirjanduse suurkujusid, tõmmata tähelepanu kirjandusklassikale, kultuuripärandile, sõna- ja tekstijõule.
#000012
Selleks, et neid kirjanduslikke maastikke märgata, kaardistada ja mõtestada, ehitab Tammsaare muuseum Vargamäele tuleva aasta jaanuarikuus metafoorse vaatetorni ja kutsub ellu Kirjanduspeo!
#000018
Kirjanduspidu algab 24. jaanuaril 2022 ja kulmineerib Anton Hansen Tammsaare sünnipäeva tähistamisega 30. jaanuaril, mil kuulutatakse välja Järva valla Tammsaare nimelise kirjanduspreemia laureaat ning toimub rahvamatk läbi Vargamäe loodus- ja kirjandusmaastiku.
#000019
Terve nädala vältav kirjanduspidu kutsub Vargamäele ja ümberkaudsetesse koolidesse, raamatukogudesse ja rahvamajadesse kokku inimesi üle Eesti – need, kes kirjutavad ja need, kes loevad, need, kes kirjutatut uurivad ja need, kes kirjutatut toimetavad ja välja annavad. Ühes kokkutulnutega otsitakse kirjandusniidistiku sõlmpunkti nii loodus- kui ajamaastikel ja küsitakse, mis rolli mängib kirjandus – nii see, mis juba klassikaks kuulutatud, kui see, mis veel mõtte kujul autori peas – tänases kiiresti muutuvas maailmas. Peol saavad kokku kirjanikud, kriitikud, õpetajad, õpilased, lugejad ja raamatukoguhoidjad, uurijad ja teadlased ja ehk needki, kes on seni arvanud, et kirjandus teps mitte neile pole mõeldud.
#000020
Kirjanduspeo raames toimuvad kohtumised, loengud, näitused, vestlus- ja lugemisringid, kunstiprojektid, konverents, raamatulaadad ja kohvikõhtud, aga ka matkad mööda kirjanduslikke maastikke ja mõtterännakud kirjanduslike maastike sisse.
#000021
2022. aastal Vargamäel toimuv kirjanduspidu on aga ainult algus, esimene mõttetorn, kirjandusmaastiku kaardistamiseks. Loodame, et meie peost saavad inspiratsiooni paljud järgmised ja nii toimuvad taolised kirjanduspeod peagi juba üle Eesti – olgu Smuuli radadel Muhumaal või Krossi Tallinnas.
#000022